ΚΑΝΟΝΙΣΜΟΣ ( ΕΟΚ ) αριθ . 425/92 ΤΗΣ ΕΠΙΤΡΟΠΗΣ της 21ης Φεβρουαρίου 1992 περί τροποποιήσεως του κανονισμού ( ΕΟΚ ) αριθ . 1517/77 περί καθορισμού του πίνακα των διαφόρων ποικιλιών λυκίσκου που καλλιεργούνται στην Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1696 /71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 12 παράγραφος 8, Εκτιμώντας : ότι ο κανονισμός ( ΕΟΚ ) αριθ . 1517/77 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 378/91 ( 4 ), κατανέμει τις ποικιλίες αυτές στις ομάδες "Αρωματικός λυκίσκος", "Πικρός λυκίσκος" και "Άλλοι", σύμφωνα με τις εμπορικές συνήθειες που ισχύουν στην κοινοτική και διεθνή αγορά του λυκίσκου, σε συνάρτηση με την τελική χρησιμοποίησή του στη ζυθοποιία, με βάση τα κοινά χαρακτηριστικά που υφίστανται, ιδίως, στην επικρατούσα περιεκτικότητα σε πικρές ουσίες ή στον αρωματικό χαρακτήρα - ότι στην κοινοτική αγορά εμφανίστηκε μια νέα ποικιλία που ονομάζεται "Hersbrucker Pure "- ότι με τις γνώσεις που διαθέτουμε σήμερα, ως προς αυτές, ενδείκνυται να καταχθεί με βάση τα χαρακτηριστικά της και τη χρήση της στη ζυθοποιία στην ομάδα ΙΙΙ "Άλλοι "- ότι δύο ποικιλίες με τις ονομασίες "Triploid" και "Tutsham" δεν καλλιεργούνται πλέον στην Κοινότητα και συνεπώς πρέπει να αφαιρεθούν από το παράρτημα του κανονισμού ( ΕΟΚ ) αριθ . 1517/77 - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το παράρτημα του κανονισμού ( ΕΟΚ ) αριθ . 1517 /77 αντικαθίσταται από το παράρτημα του παρόντος κανονισμού . Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 21 Φεβρουαρίου 1992 .

[Source: multi_eurlex | Tokens: 1873]